62020CO0676_INF
Uznesenie Súdneho dvora (deviata komora) z 31. marca 2023 –ASADE
(vec C‑676/20) (
1
)
„Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Výlučne vnútorná situácia – Verejné obstarávanie – Smernica 2014/24/EÚ – Články 74 až 77 – Poskytovanie sociálnych a zdravotníckych služieb – Využívanie dohôd o súčinnosti so súkromnými neziskovými subjektmi – Služby na vnútornom trhu – Smernica 2006/123/ES – Pôsobnosť – Článok 2 ods. 2 písm. f) a j)“
1.
Prejudiciálne otázky – Prípustnosť – Nevyhnutnosť predložiť Súdnemu dvoru dostatočne presné údaje o skutkovom a právnom kontexte – Dosah povinnosti v oblasti základných slobôd – Otázka položená v súvislosti so sporom sústredeným v jednom členskom štáte – Neuvedenie súvisiaceho prvku, na základe ktorého by bol požadovaný výklad potrebný na vyriešenie sporu – Zjavná neprípustnosť
(Článok 267 ZFEÚ; Rokovací poriadok Súdneho dvora, článok 94)
(pozri bod 36)
2.
Aproximácia právnych predpisov – Postupy zadávania verejných zákaziek na práce, verejných zákaziek na dodávku tovaru a verejných zákaziek na služby – Smernica 2014/24 – Zadanie zákaziek – Zásada rovnosti zaobchádzania s uchádzačmi a zásada transparentnosti – Rozsah – Poskytovanie sociálnych a zdravotníckych služieb všeobecného záujmu – Verejné zákazky vyhradené určitým kategóriám hospodárskych subjektov – Maximálne trvanie zákazky presahujúce tri roky – Využitie dohôd o súčinnosti so súkromnými neziskovými subjektmi – Náhrada nákladov vynaložených poskytovateľom – Prípustnosť – Podmienky
(Smernica Európskeho parlamentu a Rady 2014/24, články 75 až 77 a príloha XIV)
(pozri body 43 – 56, 59 a výrok)
3.
Prejudiciálne otázky – Prípustnosť – Potreba prejudiciálneho rozhodnutia a relevantnosť položených otázok – Posúdenie vnútroštátnym súdom – Prezumpcia relevantnosti položených otázok
(Článok 267 ZFEÚ)
(pozri bod 61)
4.
Sloboda usadiť sa – Slobodné poskytovanie služieb – Služby na vnútornom trhu – Smernica 2006/123 – Pôsobnosť – Rozsah – Služby zdravotnej starostlivosti a sociálne služby, ktoré nepatria do pôsobnosti – Pojmy – Zmluvné zdravotnícke služby a splnenia a niektoré služby spolupráce a podpory zdravotnej starostlivosti, ako sú prevozy do zdravotníckych zariadení alebo pomoc pacientom – Začlenenie – Dôsledky – Vylúčenie z pôsobnosti smernice
[Smernica Európskeho parlamentu a Rady 2006/123, článok 2 ods. 2 písm. f) a j)]
(pozri body 62, 63, 65 – 70)
5.
Prejudiciálne otázky – Právomoc Súdneho dvora – Obmedzenia – Zjavne nerelevantná otázka – Otázky nesúvisiace s predmetom konania vo veci samej – Zjavná neprípustnosť
(Článok 267 ZFEÚ; Rokovací poriadok Súdneho dvora, článok 53 ods. 2)
(pozri body 64, 71 – 73)
Výrok
Články 76 a 77 smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES,
sa majú vykladať v tom zmysle, že:
nebránia vnútroštátnej právnej úprave, ktorá vyhradzuje neziskovým subjektom možnosť uzatvárať, pri dodržaní zásad publicity, hospodárskej súťaže a transparentnosti, dohody, na základe ktorých tieto subjekty poskytujú sociálne alebo zdravotnícke služby všeobecného záujmu ako protihodnotu za náhradu nimi vynaložených nákladov bez ohľadu na odhadovanú hodnotu týchto služieb, ak je cieľom takýchto dohôd dosiahnutie cieľov solidarity bez toho, aby sa nevyhnutne zlepšila vhodnosť alebo rozpočtová efektívnosť poskytovania uvedených služieb v porovnaní s úpravou, ktorá sa všeobecne uplatňuje na postupy verejného obstarávania, za predpokladu, že
–
na jednej strane zákonný a zmluvný rámec, v ktorom sa vykonáva činnosť uvedených subjektov, účinne prispieva k sociálnemu účelu a dosiahnutiu cieľov solidarity a rozpočtovej efektívnosti, na ktorých je táto právna úprava založená, a
–
na druhej strane je dodržaná zásada transparentnosti, ako je spresnená najmä v článku 75 tejto smernice.
(
1
)	Ú. v. EÚ C 138, 19.4.2021.